དུས་རབས་ཉི་ཤུ་རྩ་གཅིག་པར་སླེབས་ཡོད་དུས་སངས་རྒྱས་པའི་ཆོས་ལ་སློབ་སྦྱོང་བྱས་ནས་ཤེས་ནས་དད་པ་ཐོབ་པ་ཞིག་བྱེད་རྒྱུ་ཧ་ཅང་གལ་ཆེན་པོ་རེད་འདུགབདུན་ཕྲག་གཅིག་ཙམ་གོང་ལ་ངའི་ངོ་ཤེས་པ་ཞིག་ཕ་ཡུལ་དུ་ཕྱིན་ནས་བོད་ནས་ཚུར་སླེབས་པ་རེད།ངེད་གཉིས་སྐད་ཆ་བྱུང༌།ཁོང་གི་ཕ་ཡུལ་དགོན་པ་དེ་རྒྱུད་པའི་ཆ་ཤས་ལྟ་བུ་བྱས་ནས་གསང་བདེ་འཇིགས་གསུམ་དེ་ཚོའི་གྲས་ཆོ་ག་འདོན་རྒྱུ་ཡག་པོ་ཡོད་ས་རེད།གཞུང་ལྟ་ཡི་ཡོད་མ་རེད།དཔེ་ཆ་སློབ་ཁྲིད་བྱེད་ཀྱི་ཡོད་མ་རེད་ཟེར།ཉིན་མ་གཅིག་ལ་དགོན་པའི་ནང་དུ་སློབ་ཕྲུག་ཅིག་ཡོང་ནས་མཛད་པ་བཅུ་གཉིས་ག་འདྲ་རེད་ཅེས་སྐད་ཆ་དྲིས་པ་རེད་ཟེར།སུ་གཅིག་གིས་ལན་རྒྱག་རྒྱུ་མ་བྱུང་བ་རེད།རྗེས་སུ་གྲྭ་པ་ཁ་ཤས་ཀྱིས་ང་ཚོ་ངོ་ཚ་པོ་བྱུང༌།དགོན་པའི་ནང་དུ་དཔེ་ཆ་ལྟ་དགོས་ཀྱི་འདུག་ཟེར་གྱི་འདུག་ཅེས་བཤད་བྱུང༌།